**Zdravotná sestra často nedocenený pilier úspechu**

**Registrácia: 7:30-8:00 hod**

**Začiatok: 8:00 hod**

**1.)Prednáška: MUDr. Pavol Andel**

**8:00 – 10:00 hod**

Názov prednášky: Zubný lekár a jedna, alebo 2 sestry?

Množstvo a spektrum práce je priamo závislé od počtu ľudí v tíme. Rovnako aj procesy vedúce k vyliečeniu pacienta sa musia optimalizovať zložením tímu.

Nároky na prácu kladené v zubnej ambulancii s jednou sestrou sú ťažko zvládateľné. V prednáške budú rozobraté obidve alternatívy, jeden lekár a jedna sestra, alebo jeden lekár a dve sestry a to aj z pohľadu efektivity aj ekonomiky.

Špecifiká hygieny u ortodontického pacienta.

Rozdiel v hygiene pacienta bez ortodontického aparátu, s fixným ortodontickým aparátom, prípadne s snímateľným aparátom ( vrátane neviditeľných strojčekov) sa výrazne odlišujú nielen v použitých pomôckach a technikách čistenia zubov ale aj z pohľadu výživových protokolov. Pred začatím liečby je nesmierne dôležitá dokumentácia vrátane RTG, nielen z pohľadu navrhnutia ortodontickéj liečby ale aj ako dokumentácia orálneho zdravia pacienta pred a po skončení ortodontickéj liečby .

V prednáške budú rozobraté zásady pri jednotlivých typoch liečby.

**Prestávka: 10:00 – 10:15 hod**

**2.) Prednáška: Bc. Slavomíra Bírová:**

**10:15 - 12:00 hod**

Názov prednášky: Čistý zub = zdravý zub

Na dôkladné vyčistenie zubov nám iba zubná kefka nestačí. Medzi zubami máme medzizubné priestory, ktoré treba rovnako čistiť. Ale čím?

Je lepšia zubná niť alebo medzizubná kefka ?

Kedy je potrebné použiť aj single kefku? Vieme ju správne používať?

Všetky tieto a mnohé ďalšie otázky si zodpovieme počas prednášky .

**Obed: 12:00 – 12:30 hod.**

**3.)Prednáška: Mgr. Adriana Bardiovská**

**12:30 -13:45 hod.**

Ústne dýchanie, ako často skrytý a prehliadaný problém je dôležité odhaliť veľmi skoro. Často sú práve ambulancie všeobecných a zubných lekárov prvými, ktorí dokážu pacienta správne diagnostikovať. Skoré odhalenie ústneho dýchanie v detskom veku zaručí správny vývoj dieťaťa nie iba v oblasti chrupu, ale aj správneho rastu tvárových kostí, chrbtice, TMK. Ak sa problém nespozná včas, často u pacientov pozorujeme problémy pri učení, suché sliznice, zvýšená kazivosť, chrápanie, bolesti hlavy, zhrbená krčná časť chrbtice, stesnanie zubov, predĺženie tváre, zúženie čeľustí a mnoho iných... Cieľom našej prednášky bude skoré rozpoznávanie ústneho dýchanie, vysvetlenie samotných príčin, oboznámenie s liečbou, ale aj následky, v prípade, keď pacientovi zostane nesprávny spôsob dýchania nediagnostikovaný.

**Prestávka: 13:45 – 14:00 hod.**

**4.)Prednáška: Mgr. Erika Vranková**

**14:00 -14:40**

Manažment práce sestry v zubnej ambulancii

1. Zubná klinika Andel Dental a rozdelenie ambulancií

- predstavenie našej kliniky , náš tím

- špecifiká práce sestry v každej ambulancií

- recepcia

2. Manažment práce sestry v ambulancií

- postup pri príchode do ambulancie

- úlohy sestry v ambulancií+ kolovanie sestier

- sterilizačná miestnosť a ovládanie autoklávov

- ovládanie prístrojov pri zhotovení OPG, CT snímkov

- kontinuálne vzdelávanie sestier

3. Benefity a teambuldingy

- benefity zamestnanca (lojality program)

- firemné školenia

- teambuldingy

**5.) Prednáška: Mgr. Mária Janíčková**

**14:40-15:30 hod**

Názov: Práca zdravotnej sestry v zahraničí

Úvod, vzdelanie a legislatíva práce zdravotnej sestry v UK

Druhy zdravotnej starostlivosti v UK

**6.) Prednáška: Mgr. Danka Kopček Andelová**

**15:30-16:00 hod**

Možnosti ako pracovať s motiváciou a ohodnotením členov v zdravotníkom tíme .

V hodnotovo a pracovno vyladenom tíme je pomerne jednoduché hľadať zdroje nápadov a financií. Ich zavedenie do denného života ako aj transparentný systém odmeňovania bude súčasťou prednášky.

Záver: 16:00hod.